Umeå IK

Umeå Idrottsklubb er en svensk idrettsklubb fra Umeå. Umeå IK ble stiftet i 1917 som Tegs Idrottsklubb, og var i utgangspunktet en klubb for friidrett, skiidrett, fotball og bandy. Senere ble det utvidet med sykling, gymnastikk, svømming og boksing i 1925, med kunstløp i 1940 og bowling i 1958. Av disse grenene har kunstløp, fotball og bowling bestått, og i tillegg er bryting, innebandy og håndball kommet til. Umeå er blant svært få klubber som er åpne for begge kjønn, men som bare har et kvinnelag i fotball.

Kvinnefotball
Det har lenge vært spilt kvinnefotball i Umeå. Allerede på 1930-tallet ble det organisert en liga i området.RSSSF.com Det var imidlertid liten aktivitet før de to klubbene Umeå IK og Umeå Södra FF dannet lag på tidlig 80-tall. Umeå IK startet et seniorlag i 1984. Laget brukte tolv sesonger på å komme seg opp i seriesystemet, der det debuterte i 1996-sesongen. Det endte med nedrykk, men Umeå gikk rett opp igjen. 

Damallsvenskan
Siden 1998 har Umeå vært i den øverste divisjonen, og fotballaget har siden vært klubbens flaggskip. Satsingen begynte umiddelbart med aggressiv sponsorjakt, hardere treningsøkter og anskaffing av kjente spillere. Først ut var den lokale spilleren Hanna Ljungberg. Etter hvert ble Umeå Damallsvenskans beste lag. Laget vant serien for første gang i 2000 og fulgte opp med the double i de to neste sesongene. Etter et lite opphold på to sesonger, der Djurgården/Älvsjö vant serien, vant Umeå serien fire sesonger på rad (2005-2008), før de måtte gi tapt mot Linköpings FC. En av hovedårsakene til suksessen var anskaffingen av Marta Vieira da Silva, en på den tiden svært lovende 18-åring, etter sesongslutt 2004. Anskaffelsen av Marta ga Umeå oppmerksomhet i media både i Sverige og i resten av verden og sterkt økte tilskuerantall. Også Lise Klaveness spilte på Umeå i to sesonger (2006 og 2007). Flere andre storspillere ble trukket inn i klubben.

Imidlertid har det kostet. Umeå IK har store problemer med økonomien, og har trimmet stall og styre for å få virksomheten til å gå rundt.Umeås hjemmeside  Det var i 2010 fare for at storlaget ikke fikk fornyet lisens for Damallsvenskan på grunn av sin store gjeld.Umeå riskerar att bli av med elitlicensen Aftonbladet.se Imidlertid lyktes Umeå, men samtidig mistet laget mange stjerner til WPS. Vieira da Silva dro i  januar 2009 til Los Angeles Sol, og Ramona Bachmann dro til Atlanta Beat. Flere andre stjerner dro også, og i Damallsvenskan 2010 ble Umeå en middelhavsseiler.

Mesterligaen i fotball for kvinner
Allerede før Vieira da Silva kom var Umeå å regne med i det europeiske toppsjiktet. Umeå kom til finalen i den første UEFA Women's Cup i 2002, der de tapte for Frankfurt. Anført av en rekke landslagsspillere, inkludert finske Laura Kalmari, vant Umeå UEFA Women's Cup 2003 ved å slå Fortuna Hjørring i finalen. Året etter vant Umeå finalen ved å ta hevn over 1. FFC Frankfurt. Umeå er det eneste laget som har slått Frankfurt i finalen hittil. Ettersom Umeå ikke vant serien i 2003 og 2004, ble det først i 06/07-sesongen at de ble med igjen. Det endte med finale både i 2007 og sesongen etter, men begge kampene endte med tap. I 08/09-sesongen kom Umeå til semifinalen, der de ble slått ut av Zvezda 2005 Perm. I Mesterligaen i fotball for kvinner 2009/2010 kom Umeå til semifinalen igjen, der det var Lyon som slo Umeå knepent. I neste mesterligasesong ble Umeå noe overraskende slått ut i kvalifiseringen av Apollon Limassol fra Kypros.

 Sesonger 
SesongNivåLigaPlassEksterne lenkerNotering 1998 1. Damallsvenskan 6. http://www.rsssf.com/tablesz/zwed-wom98.html 1999 1. Damallsvenskan 2. http://www.rsssf.com/tablesz/zwed-wom99.html 2000 1. Damallsvenskan 1. http://www.rsssf.com/tablesz/zwed-wom00.html 2001 1. Damallsvenskan 1. http://www.rsssf.com/tablesz/zwed-wom01.html 2002 1. Damallsvenskan 1. http://www.rsssf.com/tablesz/zwed-wom02.html 2003 1. Damallsvenskan 2. http://www.rsssf.com/tablesz/zwed-wom03.html 2004 1. Damallsvenskan 2. http://www.rsssf.com/tablesz/zwed-wom04.html 2005 1. Damallsvenskan 1. http://www.rsssf.com/tablesz/zwed-wom05.html 2006 1. Damallsvenskan 1. http://www.rsssf.com/tablesz/zwed-wom06.html 2007 1. Damallsvenskan 1. http://www.rsssf.com/tablesz/zwed-wom07.html 2008 1. Damallsvenskan 1. http://www.rsssf.com/tablesz/zwed-wom08.html 2009 1. Damallsvenskan 2. http://www.rsssf.com/tablesz/zwed-wom09.html 2010 1. Damallsvenskan 7. http://www.rsssf.com/tablesz/zwed-wom2010.html 2011 1. Damallsvenskan 3. http://www.rsssf.com/tablesz/zwed-wom2011.html 2012 1. Damallsvenskan 7. http://www.rsssf.com/tablesz/zwed-wom2012.html 2013 1. Damallsvenskan 5. http://www.rsssf.com/tablesz/zwed-wom2013.html 2014 1. Damallsvenskan 6. http://www.rsssf.com/tablesz/zwed-wom2014.html 2015 1. Damallsvenskan 8. http://www.rsssf.com/tablesz/zwed-wom2015.html 2016 1. Damallsvenskan 11. http://www.rsssf.com/tablesz/zwed-wom2016.html Nedrykk til Elitettan 2017 2. Elitettan 6. https://int.soccerway.com/national/sweden/division-1-women/2017/regular-season/r39479/ 2018 2. Elitettan 10. https://int.soccerway.com/national/sweden/division-1-women/2018/regular-season/r45105/ 2019 2. Elitettan 1. https://int.soccerway.com/national/sweden/division-1-women/2019/regular-season/r50522/ Opprykk til Damallsvenskan 2020 1. Damallsvenskan 11. Nedrykk til Elitettan 2021 2. Elitettan 1. 2021 SOCCERWAY Opprykk til Damallsvenskan 2022 1. Damallsvenskan 13. 2022 m. sezonas Nedrykk til Elitettan 2023 2. Elitettan 6.  2024 2. Elitettan 3.  2025 2. Elitettan 5. 

Noter

 Eksterne lenker 


Kategori:Idrettslag i Sverige
Kategori:Kvinnefotballag i Sverige
Kategori:Sport i Umeå
Kategori:Idrettslag etablert i 1917
Kategori:1917 i Sverige